На працягу работы экспедыцыі вялася і культурна-масавая работа. У Лепелі былі прачытаны лекцыі: “Класавая барацьба ў літаратуры”, “Нацыянальны дэмакратызм і чарговыя задачы мовазнаўства”; у Домжарыцах — “Класавая сутнасць рэлігіі”, “Купалле, як перажытак вясельнага святкавання”. Акрамя таго былі зроблены даклады і праведзены шэраг гутарак на антырэлігійныя і культурна-гістарычныя тэмы ў сувязі з даследаваннем археалагічных помнікаў.